ถ้าคุณลาคอสส์ไม่ใช่ผู้ต้องสงสัย
คุณนําตัวเขาไปสอบปากคําทําไม
มันไม่ใช่การสอบปากคํา
ในตอนแรกเราไม่มีเหตุผลให้เชื่อว่า เขาเป็นฆาตกร
จูเลียนไม่ใช่อาชญากร เขาเป็นเหมือนคนทําไอทีมากกว่า
เขาอยู่ในนั้นไม่รอดแน่
เราสามคนทํางานด้วยกัน
กลอเรีย ฉัน แล้วก็ทริน่า
เราคอยดูแลกันและกัน
คุณจะบอกว่าเดมาร์โคใช้ให้กลอเรีย ซัดทอดเฮกเตอร์ โมย่าเหรอ
ยิ่งกว่านั้น เขาเอาปืนให้เธอไปซ่อนไว้ ในห้องของโมย่า
ให้แน่ใจว่าเขาจะติดคุกตลอดชีวิต
การสืบสวนของเราได้ค้นพบคนใหม่ 33 คน
ที่อาจเกี่ยวข้องกับคดีของเรา
นักสืบของผมก็อยู่ในรายชื่อนี้
ฉันไม่มีส่วนเกี่ยวข้องกับคดีของนายเลย
งั้นนายก็ไม่มีอะไรต้องกังวล
พยานแต่ละคนมอบรากฐาน ให้เราสาวถึงคนต่อไป
วาลจะพาเราไปหาสไล จูเนียร์
สไล จูเนียร์ส่งต่อไปทริน่า
แล้วหวังว่าจะพาเราไปถึงเดมาร์โคได้
คุณเคยถูกเจ้าหน้าที่ป.ป.ส. ชื่อเจมส์ เดมาร์โคควบคุมตัวไหม
ไม่เห็นคุ้นเลย
คุณบอกผมก่อนมาให้การวันนี้ไม่ใช่เหรอ
ว่ากลอเรีย เดย์ตันเป็นสายข่าวลับ
ที่ทํางานให้จนท.เจมส์ เดมาร์โคในป.ป.ส.
ฉันบอกคุณหลายอย่าง เพราะคุณจ่ายค่าเช่าบ้านให้ฉัน
มิคกี้ คุณบอกว่าคุณจะหาผู้ต้องสงสัยคนอื่น
ไม่ใช่ทฤษฎีสมคบคิด
ชีวิตผมขึ้นอยู่กับคดีนี้นะ
ปีเตอร์ สเตอร์กอสคือใคร
ชื่อที่ผมเจอตอนพยายามหาจุดเชื่อมโยง ของนีล บิชอปกับเจ้าหน้าที่เดมาร์โค
ผมกําลังวางกับดัก
สเตอร์กอสเป็นเหยื่อล่อ
บิชอปกับเดมาร์โคโผล่ไปบ้านของสเตอร์กอส
ทั้งสองคนนี้
บุกเข้าบ้านของว่าที่พยานจําเลย
อาชญากรที่มีตราตํารวจน่ะร้ายกาจที่สุด
ถ้านายจะเล่นงานเขา อย่าพลาดเด็ดขาด
(วันพฤหัสบดีที่ 3 ส.ค. 18:06 น.)
มาแต่เช้าเชียว
คุณก็เช้า
ฉันนอนไม่หลับ
ฉันโต้รุ่งคิดหาข้อโต้แย้ง
สําหรับรายชื่อพยานที่แก้ไขแล้วทั้งคืน ตอนนี้พร้อมสุดๆ
พร้อมจนคึกเลยเหรอ คุณดื่มกาแฟไปเท่าไหร่แล้ว
แค่กาแฟเวียดนามดริปเอง
กับกาแฟโคลด์บรูว
และนี่ก็ไชลาเต้ แปลว่าไม่นับ
ฉันซื้อเบอร์ริโตมื้อเช้ามาให้คุณด้วย
แต่ต้องรีบกินนะ เพราะแบทแมนกับโรบินตรงนั้น เริ่มน้ําลายไหลแล้ว
ไม่เป็นไร ทุกอย่างที่เราต้องใช้วันนี้อยู่ในกล่องนี้
ช่วยอะไรหน่อย ทบทวนทุกอย่างอีกครั้ง
ฉันทําเสมอ
ฉันมาสายเหรอ
- เปล่า - เปล่า
กุสตาโวทําสุดฝีมือเลย
หวังว่าจูเลียนจะไม่ตัวลีบลงไปอีกไซซ์นึงละกัน
ตัดสินใจรึยังว่า คุณจะใช้วิดีโอจากกล้องวงจรปิดยังไง
ไม่ ยังนึกไม่ออก มันเป็นระเบิดเวลา
เอาไปใช้ไม่ได้เลย
นอกจากจะทําให้ผู้พิพากษากลับคําตัดสินตัวเอง แล้วอนุญาตให้เดมาร์โคขึ้นให้การ
คุณคิดจริงๆ เหรอว่า ผู้พิพากษาเทอร์เนอร์จะให้เดมาร์โคให้การ
หลังจากเหตุหายนะกับทริน่า
พยานวันนี้มีไว้เพื่อการนี้
ถ้าไม่ได้ผล เราก็ต้องพยายามทําให้ทริน่ากลับใจ
เดมาร์โคคงขู่ให้เธอให้การเท็จ หรืออะไรสักอย่าง
เราอาจจะทําให้เธอเข้าข้างเราได้
โชคดีละกัน
ซิสโก้ ไปตามหาทริน่า
ถ้าเราเสนอตัวปกป้องเธอ เธออาจจะบอกนายว่าเกิดอะไรขึ้น
ฉันจะทําให้ได้
เรามีเวลาไม่ถึงชั่วโมงก่อนขึ้นศาล
ถึงเวลาต้องไปแล้วไปตามผมละกัน
ได้
เอาให้ตายเลย ที่รัก
(แกรนด์สตรีม ระบบไร้สาย)
ฮอลเลอร์แอนด์แอสโซซิเอตส์ค่ะ
เดี๋ยว อะไรนะ
ไม่ เด็กฝึกงานคนนึงควรจะส่งไปสิ
ช่างเถอะ เดี๋ยวฉันส่งไปเอง
ฉันชอบส่งไปรษณีย์ โทษที
โธ่เอ๊ย
บ้าจริง
ไหวไหม
ฉันกดดันสุดๆ ที่เป็นทนายรอง
จนฉันทําอย่างอื่นพลาดหมดเลย
ฉันมีใบแจ้งหนี้ค้างชําระกองท่วมหัวแล้ว
แล้วยังต้องไปห้องพักผู้พิพากษาในอีก 51 นาที
โอเค พอฉันไปส่งพวกคุณที่ศาล
ฉันต้องฝากสูทของจูเลียนไว้กับตํารวจศาล
แล้วฉันกลับมาทําใบแจ้งหนี้พวกนั้นได้
พูดจริงเหรอ
- ใช่ - พระเจ้า อิซซี่
ขอบคุณมากนะ
เริ่มจากเจ้าของตึกก่อนได้ไหม ก่อนที่เราจะถูกไล่ที่
พูดจริงนะ อีกสามวัน เฟอร์นิเจอร์เราจะถูกโยนทิ้งริมถนนแล้ว
ฉันจะเดินเอาเช็กไปให้ด้วยตัวเองเลย
ฉันติดหนี้เธออย่างแรง
ไม่ต้องคิดมาก ฉันช่วยได้
นี่แอล... คุณจะทําได้ดีมาก
พระเจ้า ขอให้เป็นอย่างนั้นเถอะ
- รู้ไหมว่าฉันต้องการอะไร - หืม
คาเฟอีนเพิ่ม
อ้อ โอเค
(แคท เอสโอเอส - เธออยู่ไหม)
(ศาลสูงลอสแอนเจลิส)
จําไว้นะ พยานคนสําคัญคือบิชอป เราต้องให้เขาให้การ
คนอื่นแค่เบี่ยงเบนความสนใจ
นั่งฝั่งซ้ายมือของผู้พิพากษาเสมอ
เหมือนเวลาเจไดสะกดจิตน่ะ จะได้ประจันหน้าน้อยกว่า
มิคกี้ ฉันเป็นคนสอนเคล็ดลับเจไดให้คุณเอง ฉันอ่านเจอในนิตยสารพาเหรด
- จริงเหรอ - ใช่สิ
นึกว่าลีกัลสอนซะอีก ผมคงเบลอแล้ว
อ้อ เขาอยู่ที่บ้านผู้สูงอายุเป็นไงบ้าง
เมื่อเช้านี้เขาส่งแชตมา ร้องขออยากกินไก่ทอดกับวาฟเฟิลร้านรอสโก
คิดว่าเป็นไงล่ะ
ฉันทนเขาไม่ได้ กร่างชะมัดเลย
อย่ายอมให้เขาทําคุณหัวร้อนสิ
ฮอลเลอร์
เออ ผมเกลียดเขา
อรุณสวัสดิ์คุณทนาย
วันนี้เรายุ่งทั้งวัน มาเริ่มกันเลยละกัน
คุณฟอร์ไซธ์ คุณคงมีโอกาสตรวจสอบ รายชื่อพยานใหม่ของฝ่ายจําเลยแล้วนะ
ครับท่าน แต่ให้เรียกว่ารายชื่อพยานที่แก้ไขใหม่ คงไม่เหมาะนะครับ
ชื่อใหม่ 33 ชื่อไม่เรียกว่าแก้ไข
นี่เป็นรายชื่อใหม่โดยสิ้นเชิง และไม่มีเหตุผลเสียเลย
ขออนุญาตขัดนะครับ
เรายินดียื่นข้อเสนอประนีประนอม
ที่ผมเชื่อว่าจะทําให้คุณฟอร์ไซธ์พอใจ
ท่านคะ ฝ่ายจําเลยตัดรายชื่อพยาน หลายคนออกแล้ว
คุณขีดฆ่าจนเหลือแค่สามชื่อเอง
เป็นไปได้ยังไงที่ 48 ชั่วโมงก่อน คุณมี 30 ชื่อที่สําคัญต่อการแก้ต่าง
และตอนนี้คุณต้องการแค่
ซิลเวสเตอร์ ฟูนาโร ซีเนียร์ ปีเตอร์ สเตอร์กอสและนีล บิชอป
ที่จริงเราต้องการสี่คนครับ แต่ท่านไม่อนุญาตให้เรียกเจมส์ เดมาร์โค
เราจึงต้องปรับเปลี่ยนการแก้ต่าง
ท่านครับ ฝ่ายอัยการยังไม่เห็นด้วยกับสามชื่อนี้
ซิลเวสเตอร์ ฟูนาโร ซีเนียร์ เป็นทนายความที่ถูกถอนใบอนุญาต
เขาไม่เกี่ยวข้องกับคดีนี้เลย
และอะไรก็ตามที่เขาพูด จะเป็นเพียงแค่คําบอกเล่า
คือ...
คุณฟูนาโรจะให้การ ถึงความสัมพันธ์ของเขากับเฮกเตอร์ โมย่า
ซึ่งทําให้เขามีข้อมูลที่ไม่ซ้ําใครเกี่ยวกับผู้ตาย และแรงจูงใจในการฆาตกรรมเธอ
อย่างที่บอก คําบอกเล่า
ฉันได้ยินตั้งแต่ครั้งแรกแล้ว คุณฟอร์ไซธ์ มีข้อคัดค้านอย่างอื่นอีกไหม
ครับท่าน อัยการขอคัดค้าน ที่ใส่ชื่อปีเตอร์ สเตอร์กอสเป็นพยาน
เราตรวจสอบบุคคลนี้แล้ว
และไม่พบความเกี่ยวข้องระหว่างเขากับคดีเลย
ท่านคะ ฝ่ายจําเลยตั้งใจจะนําเสนออีกทฤษฎี
ในการฆาตกรรมกลอเรีย เดย์ตัน
เราเชื่อว่าคุณสเตอร์กอสอาจจะมีคําให้การ
ที่เชื่อมโยงเหตุฆาตกรรมเดย์ตัน เข้ากับการฆาตกรรมสองศพ
ที่เกิดขึ้นใกล้กับบ้านเขาเมื่อสิบปีก่อนได้
สิบปีก่อนเหรอ
ไปกันใหญ่แล้ว
ท่านครับ อัยการขอคัดค้านอย่างแรงกล้า
กับการเหวี่ยงแหหาข้อมูลแบบนี้
นี่ไม่ใช้การเหวี่ยงแหหาข้อมูลเลยสักนิดค่ะ
และจะเห็นชัดเจนอย่างยิ่ง เมื่อคุณสเตอร์กอสขึ้นให้การได้
มีอะไรอีกไหม คุณฟอร์ไซธ์
ครับท่าน
อีกแล้ว นักสืบของผม นีล บิชอปอยู่ในรายชื่อนี้
เขาไม่ใช่พยานในคดีนี้
นี่เป็นแค่อุบายอุกอาจของฝ่ายจําเลย ที่จะเรียนรู้แผนการของฝ่ายอัยการ
ท่านคะ ด้วยความเคารพต่อคุณฟอร์ไซธ์นะ นั่นมันไร้สาระที่สุด
ฝ่ายอัยการพักคดีหลักไปแล้ว
เรารู้แผนการของพวกเขาแล้ว
ถึงอย่างนั้น คุณบิชอปก็ไม่อาจให้การอะไรที่เกี่ยวข้องได้
ฝ่ายจําเลยมีสิทธิ์ซักถามรายละเอียด
ว่าอัยการรวบรวมและวิเคราะห์หลักฐานยังไง
รวมถึงคําให้การของพยานด้วย
ไม่เคยมีกรณีบรรทัดฐานไหนเลยที่ห้ามให้เรา
เรียกตัวนักสืบของอัยการมาถามเช่นนั้น
ยิ่งกว่านั้นค่ะท่าน ศาลอุทธรณ์พิพากษาหลายครั้ง
ว่าทนายฝ่ายจําเลยมีสิทธิอิสระตามกฎหมาย
ในการนําเสนอการแก้ต่าง และการพยายามขัดขวางทนายความ
ไม่ให้ถามคําถามที่เกี่ยวข้อง หรือนําเสนอทฤษฎีอื่นๆ นั้น
ทั้งสุ่มเสี่ยงและอาจถูกกลับคําตัดสินได้
ฉันมีหลักกฎหมายที่เกี่ยวข้องถ้าศาลอยากดูค่ะ
ไม่จําเป็นคุณเครน ศาลพร้อมจะตัดสินแล้ว
ฉันจะรับคําค้านของคุณฟอร์ไซธ์
สําหรับซิลเวสเตอร์ ฟูนาโร และปีเตอร์ สเตอร์กอส
ถ้าฝ่ายจําเลยไม่ต้องการ
โต้แย้งใหม่ว่าจะให้รวมชื่อพวกเขาอีก
แต่ว่าฉันจะไม่รับคําค้านการเบิกพยานนีล บิชอป
ตามที่ฝ่ายจําเลยอธิบาย พวกเขามีสิทธิ์ถาม
ถึงกระบวนการดําเนินคดีของฝ่ายอัยการ
- เข้าใจครับท่าน ขอบคุณครับ - ดี มีอะไรอีกไหม
ไม่ครับท่าน
ตกลงตามนั้น เชิญไปได้ เจอกันในศาล
(แผนพิพากษา)
(กุสตาโวส์ คอร์เนอร์ แฟชั่นสําหรับผู้ชาย)
เอานี่ ผมเอาไปเก็บเข้าสองสามนิ้ว
น่าจะใส่ได้พอดีแล้ว
ขอบคุณ
เมื่อคืนได้นอนบ้างไหม
ฟังนะจูเลียน ผมรู้ว่าทริน่าทําเราเสียท่า แต่ผมรับรองว่าแผนของเราได้ผล
เรามีหลักฐานชิ้นใหม่ปรักปรําเดมาร์โค แน่นหนามาก
กําลังหาวิธีใช้อยู่ โอเคนะ
อืม
มา
สิ่งแรกที่พ่อสอนผมคือ
"เน็กไทที่ผูกสวยๆ คือก้าวสําคัญก้าวแรกในชีวิต"
ออสการ์ ไวลด์
"ความเอื้ออาทรคือแก่นแท้ของมิตรภาพ"
อ้อ ของคุณไวลด์เหมือนกันเหรอ
เขาเป็นนักเขียนคนนึงที่ผมชอบ
พ่อไม่เคยอยู่ในชีวิตผมเลย
เห็นว่าเขาโคตรงี่เง่า ผมคงไม่ได้พลาดอะไรมากนัก
ยกเว้นเรื่องเน็กไท
ดีขึ้นแล้ว
สภาพผมดูไม่ได้เลยใช่ไหม
ไม่ ผมเห็นในสายตาของเดวิด
เขามองผมเหมือนผมเป็นศพเดินได้
คุณน้ําหนักหายไปเยอะ จูเลียน เขาแค่เป็นห่วงคุณ
เอาน่า สูทนี่พอดีตัวกว่าเยอะ คุณดูดีแล้ว
อ่อ ผมสงสัยอยู่
จะช่วยได้ไหมถ้าผมให้การ
ไม่ มัน...
ไม่ใช่ความคิดที่ดีเลยที่ให้ลูกความให้การ จูเลียน
ตอนนี้ยิ่งไม่ดี
อัยการจะใช้ทุกรายละเอียด ของวิธีทํามาหากินของคุณ
และลูกขุนคงมีท่าทีไม่ดีเท่าไหร่
ผมอยากทําอะไรได้มากกว่านี้
และไม่ใช่แค่เพื่อผม
ผมคิดทบทวนเรื่องคืนนั้นซ้ําแล้วซ้ําเล่า
ถ้าเราไม่ทะเลาะกันคืนนั้น
ถ้าผมกล่อมเธอได้หรืออยู่กับเธอนานอีกหน่อย
เธออาจจะยังมีชีวิตอยู่
จูเลียน ฟังนะ
กลอเรียดันไปยุ่งกับคนไม่ดีเข้า
ไม่มีทางที่เราสองคนจะช่วยเธอได้เลย
วิธีที่จะช่วยเธอได้ในตอนนี้คือชนะคดี โอเคนะ
ทริน่า
ทริน่า อยู่รึเปล่า
ทริน่า อยู่บ้านไหม
มิคกี้ ฮอลเลอร์ส่งผมมา
ซิสโก้
เธอไม่อยู่แล้ว
ประตูไม่ได้ล็อก เละทั้งบ้าน
ถ้าเธอไม่รีบหนีออกจากเมือง ก็ต้องมีใครมาหาเธอ
เดมาร์โคทําเธอกลัวยิ่งกว่าพวกแก๊งค้ายาอีก
ถ้าเขาเข้าถึงตัวเธอได้ ตอนนี้เราทําอะไรไม่ได้แล้ว
ไม่ ฉันว่าไม่นะ เดมาร์โคทําร้ายเธอตอนนี้เพื่ออะไร
เธอทําตามที่เขาต้องการแล้ว
ไม่ ทริน่าเจอเรื่องหนักเกินตัว เธอหนีไปกบดานที่ไหนสักแห่ง
ที่ไหน
อาจจะมีอีกที่นึงให้ไปหา
(เล็ตส์แดนซ์)
แคท เกิดอะไรขึ้น
เมื่อคืนฉันทําเอ็นเข่าฉีก
บ้าจริง
ฉันไม่เป็นไร
หมอให้ยาแก้ปวดมา แต่ฉันต้องผ่าตัด
ฉันต้องพักตลอดการถ่ายทําที่เหลือ อาจจะนานกว่านั้น
เสียใจด้วยนะเพื่อนรัก
เราเหลืออีกแค่สามตอน แต่โปรดิวเซอร์ต้องการคนมาแทนอย่างด่วน
ฉันเลยโทรไป
ฉันแนะนําเธอไป
นั่นมัน... โอ้โฮ
ขอบใจนะ แต่เธอก็รู้ว่าฉันลาวงการมานานแล้ว
ทีนี้เธอก็จะได้กลับเข้ามาไง
ฟังนะ ฉันไม่ไว้ใจให้คนอื่นทําแทน เธอจะเริ่ดมากนะอิซ
ฉันไม่รู้จะพูดยังไง
ฉันเอาผลงานของเธอให้โปรดิวเซอร์ดู พวกเขาอยากเจอเธอ พรุ่งนี้จะนัดสัมภาษณ์กัน
ไม่ต้องห่วง เธอได้งานนี้แน่ถ้าอยากทํา
สัมภาษณ์แค่พอเป็นพิธี
แต่บอกไว้ก่อนนะ ทั้งสตูดิโอผู้จัดกับช่องก็จะอยู่ด้วย
พรุ่งนี้กี่โมง
หลักฐานฝ่ายจําเลยชิ้นที่เจ็ดครับ
นี่คือบันทึกการโทรศัพท์ของกลอเรีย เดย์ตัน
ที่อัยการส่งมอบให้ ในช่วงการเปิดเผยพยานหลักฐาน
ไม่ค้านครับท่าน
บันทึกไว้
สายสืบวิตเทน คุณเคยเห็นบันทึกพวกนี้มาก่อนไหม
เคยแล้ว ผมเป็นคนได้มาเอง
คุณจะเห็นว่ามีเขียนข้อความไว้ ที่ด้านบนของหน้าแรก
- นั่นลายมือคุณใช่ไหม - ใช่แล้ว
ช่วยอ่านที่เขียนหน่อยได้ไหม
วันที่ 24 สิงหาคม
คุณเขียนวันที่นั้นทําไม
นั่นคือตอนที่ผมได้รับบันทึก มาจากบริษัทโทรศัพท์
วันที่ 24 สิงหาคม
นั่นคือ 14 วันหลังจากกลอเรีย เดย์ตันถูกฆ่า
ในตอนนั้น จูเลียน ลาคอสส์ ถูกจับกุมไปแล้วใช่ไหม
ใช่ ถูกต้อง
งั้นบันทึกการโทรพวกนี้มีประโยชน์อะไรล่ะ
การสืบสวนไม่ได้หยุดอยู่แค่เมื่อจับกุมได้แล้ว
ผมสืบหาข้อมูลทุกช่องทาง
รับทราบ แล้วมีการโทรครั้งไหนที่น่าสนใจ ในการสืบสวนของคุณไหม
มี
สายจากลูกความของคุณ จูเลียน ลาคอสส์
ในคืนที่เกิดเหตุฆาตกรรมอันนึงละ
เขาทําบ้าอะไร
(เดี๋ยวก็รู้)
สายสืบ เปิดไปที่หน้าเก้าของบันทึกทีครับ
เห็นตัวเลขที่ไฮไลต์ไว้ไหม ที่ลงท้ายด้วย 6700
เห็น รหัสพื้นที่ 213-632-6700
แล้วคุณเดย์ตันโทรหาเบอร์นั้นเมื่อไหร่ วันและเวลา
วันที่ 3 สิงหาคม 18.47 น.
วันที่ 3 สิงหาคม หนึ่งสัปดาห์ก่อนที่เธอจะถูกฆ่า
สายสืบวิตเทน ผมจะให้คุณดู
สิ่งที่บันทึกไว้แล้วว่าเป็นหลักฐานชิ้นที่หนึ่ง ของฝ่ายจําเลย
ขอค้านครับท่าน
รูปนี้มีความเกี่ยวข้องอะไร กับบันทึกโทรศัพท์เหรอ
ท่านครับ นี่เป็นหลักฐานที่ยื่นเอาไว้แล้ว
ผมใกล้จะแสดงให้เห็นจุดเชื่อมโยงแล้ว
ไม่รับคําค้าน
เอาละ คุณสายสืบ เราทราบกันแล้วว่ารูปนี้ถ่าย
ตอนที่มีหมายศาลส่งไปให้กลอเรีย เดย์ตัน
ซึ่งเกี่ยวข้องกับคําร้องขอปล่อยตัว ของเฮกเตอร์ โมย่า
ช่วยอ่านเวลาและวันที่ในรูปนี้ได้ไหม
เวลา 18.06 น. วันที่ 3 สิงหาคม
และเบอร์โทรศัพท์ที่เราระบุ ในบันทึกการโทรของคุณเดย์ตัน
- เธอโทรออกไปเมื่อไหร่นะ - เวลา 18.47 น.
งั้นขอพูดให้ชัดเจน
กลอเรีย เดย์ตันได้รับหมายศาล เย็นวันที่ 3 สิงหาคม
แล้ว 41 นาทีต่อมา เธอก็โทรศัพท์ใช่ไหม
ใช่ แต่ว่า...
คุณลองตรวจสอบเบอร์โทรศัพท์รึเปล่า
- ผมจําไม่ได้ - จําไม่ได้เหรอ
- ไม่ต้องห่วง มีมือถืออยู่กับตัวไหม - ขอค้านครับ
ด้วยเหตุผลอะไร
รังควาน ยั่วยุ ไม่เกี่ยวข้อง
ไม่ว่าทนายจําเลยกําลังจะเล่นลูกไม้อะไร ก็เป็นแค่การแสดงปาหี่
ปาหี่เหรอ
ท่านครับ ลูกขุนควรได้รู้ว่าคุณเดย์ตันโทรหาใคร
หลังจากได้รับหมายศาลนั้น
วิธีหาคําตอบที่ดีที่สุดคือโทรไปตอนนี้เลย
ไม่รับคําค้าน เชิญซักต่อได้ คุณฮอลเลอร์
ขอบคุณครับท่าน เอางี้ละกัน
เราจะใช้โทรศัพท์ผมแทน
สายสืบ ช่วยกดเบอร์นั้นได้ไหม
สํานักงานปราบปรามยาเสพติด ประจําลอสแอนเจลิส
ต่อสายแผนกไหนคะ
ฮัลโหล มีอะไรให้ช่วยไหม ฮัลโหล
ขอโทษครับ โทรผิด
อยู่ในความสงบ
สายสืบครับ เห็นด้วยไหม
ว่าหลังจากคุณเดย์ตันได้รับหมายศาลฉบับนั้น
ดูเหมือนว่าเธอโทรหาป.ป.ส.ทางมือถือ
ไม่มีทางรู้ได้ว่าเธอโทรรึเปล่า
อาจจะมีคนอื่นใช้โทรศัพท์ของเธอก็ได้
คุณเคยถามไหมว่า คุณเดย์ตันมีเส้นสายอยู่ในป.ป.ส.ไหม
เช่นการเป็นสายข่าว
ไม่
ฟังนะ ตอนนั้นผมไม่รู้เรื่องหมายศาลอะไรเลย
อีกอย่างนะ ถ้ามีใครเป็นสายข่าว
ก็คงไม่โทรเข้าเบอร์หลักของป.ป.ส.หรอก
ผมไม่มีเหตุผลที่จะสงสัยโทรศัพท์ครั้งเดียวนี้
โอเค เดี๋ยวนะ ขอโทษทีสายสืบ ผมแค่สับสนนิดหน่อย
ก่อนหน้านี้คุณบอกว่า จําไม่ได้ว่าคุณตรวจสอบสายนี้รึเปล่า
มาตอนนี้คุณบอกว่าคุณรู้เรื่องที่โทร
แต่ไม่ได้สงสัยเหรอ
- ไม่ ทีนี้คุณบิดเบือนคําพูดของผมแล้ว - งั้นขอพูดใหม่ละกัน
คุณรู้หรือไม่ว่าผู้ตายโทรศัพท์หาป.ป.ส.
หนึ่งสัปดาห์ก่อนเธอจะถูกฆ่า รู้หรือไม่รู้
ไม่
สายสืบ คุณเพิ่งให้การ
ว่าคุณไม่รู้
ว่ากลอเรีย เดย์ตันได้รับหมายศาล สําหรับคําร้องขอปล่อยตัวเฮกเตอร์ โมย่า
แล้วจําได้ไหมว่าคุณรู้เมื่อไหร่
ไม่กี่เดือนก่อน เมื่อฝ่ายจําเลยส่งมอบข้อมูล จากการเปิดเผยพยานหลักฐานของพวกเขา
คุณทําอะไรกับข้อมูลนั้น
ผมก็ตรวจสอบดู เหมือนที่ตรวจข้อมูลทุกอย่างที่ได้มา
แล้วสรุปว่ายังไง
ว่ามันไม่เกี่ยวอะไรกับคดีนี้ มันเป็นเรื่องบังเอิญ
บังเอิญเหรอ
แต่สายสืบครับ เราเพิ่งได้รู้ว่า กลอเรีย เดย์ตันโทรหาป.ป.ส.
ทันทีที่เธอได้รับหมายศาลในคดีนั้น
ฟังดูไม่ใช่เรื่องบังเอิญนะ
ขอค้าน ทนายกําลังให้การ
รับคําค้าน ถามให้เป็นคําถาม คุณฮอลเลอร์
สายสืบ ถ้าคุณรู้ว่าหนึ่งสัปดาห์ก่อนเธอถูกฆ่า
กลอเรีย เดย์ตันได้รับหมายศาล แล้วรีบโทรหาป.ป.ส.
คุณจะสนใจอยากรู้เหตุผลไหม
ขอค้านครับ คาดเดา
รับคําค้าน
หมดคําถามครับท่าน
ตามนั้น เราจะพักกันสักครู่
ตํารวจสืบสวนวิตเทน เชิญลงไปได้
ลูกขุนกรุณาจําที่เตือนเอาไว้
ท่านครับ ขอคุยนอกรอบได้ไหม
เชิญได้
ผู้พิพากษาเทอร์เนอร์ครับ เมื่อดูจากที่เราเพิ่งฟังกันมา
ด้วยความเคารพ เราขอให้ท่านพิจารณาใหม่ ให้เจ้าหน้าที่เจมส์ เดมาร์โคขึ้นให้การ
นี่ทําให้คําให้การของเขาเกี่ยวข้อง ขึ้นมาทันทีนะครับ
ท่านครับ นี่ถือว่าหมิ่นประมาททั้งสิ้น
เหตุผลฟังไม่ขึ้นเลย ฝ่ายจําเลยเองก็รู้ดี
เขาแค่พยายามถ่วงเวลา
ไม่ใช่ถ่วงเวลาค่ะท่าน
ทฤษฎีเป็นความผิดของบุคคลที่สามแบบนี้แหละค่ะ
ที่ศาลอุทธรณ์ได้อนุญาตอยู่เรื่อยๆ
และกลับคําตัดสินอยู่เรื่อยๆ ด้วย หากไม่ได้รับอนุญาต
ยินดีด้วย คุณฮอลเลอร์ ฉันจะยอมให้เจ้าหน้าที่เดมาร์โคขึ้นให้การ
แต่สําหรับคําให้การนี้ ฉันจะจับตาดูคุณอย่างเข้มงวด
คําถามที่เกี่ยวข้องเท่านั้น
ขอบคุณครับท่าน
เกิดอะไรขึ้น
ผู้พิพากษาอนุญาตให้จนท.เจมส์ เดมาร์โคให้การ
ถือว่าดีใช่ไหม
ดีมาก
ตอนนี้เราแค่ต้องทําให้เขามาให้ได้
บอกซิสโก้ให้ไปตั้งแคมป์ หน้าตึกรัฐบาลกลางเลยถ้าจําเป็น
แค่จัดการส่งหมายศาลให้เดมาร์โคให้ได้
รับรองได้ นี่เป็นข่าวดีมากๆ
(ซิสโก้ เดมาร์โคผ่านแล้ว ส่งหมายศาลด่วน)
(ลอร์น่า เดมาร์โคผ่านแล้ว ส่งหมายศาลด่วน)
เคนดัล โรเบิร์ตส์
คุณเป็นใคร
มิคกี้ ฮอลเลอร์ส่งผมมา
ให้ถามว่าคุณได้ข่าวจากเพื่อนเก่า ทริน่า แรฟเฟอร์ตีบ้างไหม
เราค่อนข้างเป็นห่วงเธอ
อะไรทําให้คุณคิดว่าฉันรู้ว่าเธออยู่ไหน
มิคกี้บอกว่าเมื่อก่อนคุณเคยช่วยดูแลกัน
เลยนึกว่าเธออาจจะติดต่อมา
อย่างที่ฉันเคยบอกเขา นั่นมันนานมาแล้ว
และเขารับปากว่า จะไม่ให้ฉันต้องยุ่งกับเรื่องนี้ โอเคนะ
ขอตัวก่อน
คุณโรเบิร์ตส์ ถ้าคุณ... ได้ข่าวจากทริน่า
ช่วยบอกเธอด้วยว่าเรามาช่วย
เธออาจตกอยู่ในอันตราย แต่ไม่ต้องเผชิญหน้าคนเดียว
อยากคุยใช่ไหม
มาคุยกัน
(บอกนะถ้าฉันพลาดอะไรไป อิซซี่)
ไงลอร์น่า
อิซซี่ เธอทําใบแจ้งหนี้เสร็จหมดเลยเหรอ
ขอบคุณมากนะ
สบายมาก ฉันดูออกว่าคุณอยากให้ช่วย
ฉันตั้งใจจะกลับมาทํากับเธอ
วันนี้ได้พักเที่ยงบ้างรึเปล่า
ไม่มีปัญหาเลย ลอร์น่า จริงๆ นะ
ทุกอย่างโอเคไหม
ค่ะ สุดๆ ฉันแค่...
พรุ่งนี้ฉันต้องลาหยุดน่ะ ได้รึเปล่า
ได้สิ แต่อิซซี่ แน่ใจนะว่าเธอโอเค
เธอบอกฉันได้ทุกอย่างนะ
ฉันรู้
แค่ต้องคิดเรื่องส่วนตัวน่ะ แค่นั้น
ไว้คุยกันทีหลังนะ
ได้
- ว่าไง - เป็นไงบ้าง
ฉันไม่ชอบขับรถลินคอล์น
รถนั่นมีจุดบอดตั้งสิบจุด และเซนเซอร์ทุกตัวก็โวยวายใส่ฉัน
- อิซซี่อยู่ไหน - เธอต้องลาหยุด
ไม่ต้องห่วง ฉันทําได้ทั้งสามงานเลย
ไม่ใช่ว่าเป็นทั้งทนายรอง ผู้จัดการออฟฟิศ
และขับรถพาคุณไปศาลมันเครียดตรงไหนนี่เนอะ
โธ่ลอร์น่า ผมขับรถเองได้สบายมาก
ฉันตื่นเร็วขึ้นหนึ่งชั่วโมง และข้ามสครับโคลนแดงไป
ฉันจะได้ขับมาถึงที่นี่ให้ตรงเวลา
ดังนั้นขึ้นรถซะที ฮอลเลอร์
ก็ได้ ให้ตายสิ
ให้ไวๆ
ซิสโก้นั่งรถนี่ได้ยังไง
- ถอยเบาะไปสิ - ยังไง
หาที่ปรับ
ฝ่ายจําเลยเบิกพยานวิกเตอร์ เฮนสลีย์
คนนี้คือใคร
ม้าโทรจันของเรา
คุณเฮนสลีย์ บอกคณะลูกขุนทีครับว่า คุณทํางานอะไร
ผมเป็นผู้จัดการทั่วไป ที่โรงแรมโรสเวลต์ในลอสแอนเจลิส
และในฐานะผู้จัดการ คุณมีสิทธิ์เข้าถึง ข้อมูลทั้งหมดของโรงแรม ถูกไหม
- ใช่ครับ - ดี
คุณเฮนสลีย์ อย่างที่คุณอาจรู้อยู่แล้ว ลูกความของผม จูเลียน ลาคอสส์
ทําเว็บไซต์หาเพื่อนเที่ยว
ตามข้อมูลในเว็บไซต์นั้น คืนวันที่ 10 สิงหาคม
ผู้ชายชื่อแดเนียล ไพรซ์
จองนัดกับผู้ตาย กลอเรีย เดย์ตัน
ในห้อง 837 ของโรงแรมคุณ
ครับ ผมรู้
เรายังรู้อีกว่าลูกความผมโทรไปที่ห้องนั้น
เวลา 16.40 น. วันที่ 10 สิงหาคม เพื่อยืนยันนัด
เขาคุยกับผู้ชายคนหนึ่ง ที่อ้างว่าเป็นแดเนียล ไพรซ์
คุณยืนยันได้ไหมว่ามีแดเนียล ไพรซ์ อยู่ในห้องนั้น ณ เวลานั้น
- ตามบันทึกของเรา ไม่มีครับ - ไม่เหรอ
ไม่มีในเวลา 16.40 น.
มีคู่แต่งงาน แดเนียลกับลอร่า ไพรซ์ เข้าพักห้องนั้นในคืนก่อนหน้านั้น
แต่เช็กเอาต์ไปตอน 4.15 น.
ไม่มีใครอยู่ในห้องนั้นเลยเหรอ
ผมบอกแน่ชัดไม่ได้
ผมบอกได้แค่ว่าไม่มีแขกลงทะเบียน
ในห้องนั้นในเวลานั้น
มันเป็นการเช็คเอาต์เลยเวลา ห้องนั้นเลยไม่มีใครพักต่อทั้งคืน
คุณเฮนสลีย์ เป็นไปได้ไหมว่า มีคนอื่นเข้าไปในห้องนั้น
เพื่อรับสายนั้น
คนที่อ้างว่าเป็นแดเนียล ไพรซ์
อะไรก็เป็นไปได้
แต่ล็อกประตูเป็นระบบไฟฟ้า คนคนนั้นต้องมีทางเข้าไปได้
โอเค มาเปลี่ยนประเด็นกันสักครู่
คุณเฮนสลีย์ เมื่อคุณพบว่า
กลอเรีย เดย์ตันเคยอยู่ที่โรงแรมของคุณ ก่อนจะถูกฆาตกรรม
คุณทําการสืบสวนไหม
ครับ เมื่อเรารู้ว่าโรงแรมมีบทบาทสําคัญ
ในสถานการณ์นั้น เราจึงตรวจสอบ
ผมเป็นคนนําการสืบสวนเอง
และคุณระบุลําดับเวลาของเหตุการณ์ คืนวันที่ 10 สิงหาคมได้ไหม
ได้ครับ คุณเดย์ตันเข้าโรงแรมมา ในเวลา 21.41 น.
เธอขึ้นลิฟต์ไปยังชั้นแปด
คาดว่าคงไปห้อง 837
โอเค แล้วเกิดอะไรขึ้นต่อ
คุณเดย์ตันกลับมาที่ล็อบบี้ไม่กี่นาทีต่อมา
ก่อนออกจากโรงแรมไปเวลา 21.50 น.
เป็นเวลาที่ละเอียดมากนะครับ คุณรู้ได้ยังไง
จากกล้องวงจรปิดของเรา
กล้องวงจรปิดเหรอ
ใช่
โรงแรมมีระบบรักษาความปลอดภัย ที่ครอบคลุมมาก
มีกล้องถ่ายวิดีโอพร้อมบันทึกเวลา ทุกพื้นที่สาธารณะและในลิฟต์
พอเราดูวิดีโอแล้วก็สร้างลําดับเวลาขึ้นมาได้ง่าย
วันนี้คุณนําวิดีโอที่ว่านี้มาด้วยรึเปล่า
ครับ ผมมีสําเนาอยู่หลายตัว
มีใครจากฝ่ายอัยการเคยเก็บวิดีโอนี้ไปไหม
ครับ คุณนีล บิชอปจากสํานักงานอัยการเขต
เขาเอาทั้งหมดไปประมาณสองเดือนก่อน
สองเดือนก่อนเหรอ
ท่านครับ ขอคุยนอกรอบครับ
ขอเดานะ คุณฮอลเลอร์
คุณไม่รู้เรื่องวิดีโอนี้ ในช่วงการเปิดเผยพยานหลักฐานใช่ไหม
ไม่เลยครับ จากคําให้การของพยานคนนี้
คุณฟอร์ไซธ์มีวิดีโอนี้มานานกว่าสองเดือนแล้ว
ไม่เลย ผมก็เพิ่งได้ยินเรื่องวิดีโอนี้เป็นครั้งแรก
นักสืบของคุณเองเก็บไปหมดแล้ว
ท่านครับ ทุกฝ่ายเห็นด้วยว่าผู้ตายไปที่โรงแรมนี้
ไม่กี่ชั่วโมงก่อนเธอตาย ข้อนั้นไม่มีใครแย้ง
วิดีโอนี้ ตามที่พยานบอกจึงไม่เกี่ยวข้องกัน
ท่านครับ เราจะรู้ได้ยังไงว่า มันเกี่ยวข้องไหมถ้าไม่ได้ดู
คุณต้องการเวลาเท่าไร
- หนึ่งชั่วโมงก็น่าจะได้ - ตกลง
เราจะพักหนึ่งชั่วโมง ระหว่างนั้นฉันจะดูวิดีโอนี้ด้วย
คุณฟอร์ไซธ์ ฉันแนะนําให้คุณดูเช่นกัน
ขอบคุณครับท่าน
เกิดอะไรขึ้น
ประตูกลเปิด
ม้าโทรจัน
เราต้องหาทางทําให้วิดีโอ จากกล้องวงจรปิดถือเป็นหลักฐาน
โดยไม่ให้ใครรู้ว่าเรามีมาตลอด
เรามีมาตลอดเลยเหรอ
(อิซซี่ มีเวลาสักเดี๋ยวไหม)
เราไม่ต้องไปดูวิดีโอนั้นทั้งชั่วโมงจริงๆ ใช่ไหม
ไม่ แต่ต้องทําเป็นเหมือนเราดู
เอานี่กับแล็ปท็อปไปที่ห้องประชุม
- เดี๋ยว ฉันเหรอ ทําไมคุณจะไปไหน - ผมจะรีบตามไปให้เร็วที่สุด
ถ้าไม่ไปซื้อลาเต้ให้ฉันละน่าดู
ไงอิซซี่
มีอะไรรึเปล่า
ฉันมีเรื่องจะสารภาพ
- อะไร - ฉันไปสัมภาษณ์งานมา
อ้อ
ไม่ใช่กับโทนี่ วอลช์ใช่ไหม
เชื่อผมเถอะ ไอ้นั่นมันกวนประสาท
แคททําเอ็นเข่าฉีก พวกเขาต้องการคน ไปทํารายการแทนเธอ
เป็นนักออกแบบท่าเต้นเหรอ
อิซซี่ ดีเลย
ไม่ได้หมายถึงเข่าเธอ แต่เป็นโอกาสที่ดีมากสําหรับคุณ
ใช่
นั่นสิ
การเต้นเป็น... สิ่งที่ฉันฝันอยากทํามาตลอด
ในขณะเดียวกัน ฉันก็ชอบทํางานให้คุณ
รู้สึกว่าฉันกําลังทําให้สิ่งต่างๆ ดีขึ้น ฉันได้ช่วยคน
เหมือนที่คุณช่วยฉัน
ฉันแค่...
ฟังนะอิซซี่
คุณเป็นครอบครัวของผม เข้าใจไหม และครอบครัวก็ช่วยเหลือกัน
ผมไม่อยากเสียคุณไป
แต่ผมก็เข้าใจดีว่าต้องปล่อยให้หัวใจนําทาง
และ... ถ้าการเต้นคือสิ่งที่คุณต้องการจริงๆ คุณก็ต้องไปให้สุดทาง
นั่นแหละประเด็น
พอเห็นแคทบาดเจ็บและต้องอัดยาแก้ปวด...
ไม่รู้สิ
มันพาฉันกลับไปยังที่ที่ฉันไม่แน่ใจว่าอยากไป
ก็ได้ งั้นหัวใจคุณบอกว่าอะไรล่ะ
ฟังนะ คุณก็เป็นครอบครัวของฉัน
คุณ ลอร์น่า ซิสโก้
ฉันอยากทุ่มเทเต็มที่แต่ฉันไม่ใช่ทนาย
และฉันขับรถไปส่งคุณตลอดไปไม่ได้
งั้นคุณอาจจะโชคดีก็ได้
เพราะตําแหน่งผู้จัดการสํานักงานคนใหม่เพิ่งว่าง
คุณอาจเป็นผู้สมัครที่เหมาะที่สุด
ตําแหน่งใหม่นี้คงมาพร้อมเงินเดือนเพิ่มด้วยนะ
แย่ละ เอาแล้วไง
และวันหยุดที่ฉันจะใช้สอนคลาสไปด้วยได้
เอาละ ไว้ค่อยคุยกัน
ผมแน่ใจว่าเราคงคุยกันได้ งั้นเป็นอันตกลงนะ
คุณบอกว่าไปสัมภาษณ์งานมา พวกเขาเสนองานให้คุณรึเปล่า
ถามได้มิคกี้ ของมันแน่
เอางั้นเลย โอเค
คุณเฮนสลีย์ ช่วยเล่าความเคลื่อนไหว ของคุณเดย์ตันให้เรา
ระหว่างที่เราเปิดวิดีโอได้ไหม
ได้ครับ
นั่นคุณเดย์ตันกําลังเดินเข้าโรงแรม
เธอเดินไปที่ลิฟต์ กดปุ่มเพื่อขึ้นไป
เราไม่มีกล้องบนชั้นห้องพักเพื่อความเป็นส่วนตัว
แต่นี่ประมาณห้านาทีต่อมา
คุณเดย์ตันกลับมาที่ล็อบบี้แล้วตรงไปที่แผนกต้อนรับ
คุณเฮนสลีย์ ในภาพนี้
ช่วยชี้พนักงานของคุณ ที่มองเห็นได้จากกล้องได้ไหมครับ
แน่นอนว่ามีทีมแผนกต้อนรับ
และชายคนนี้ ชาร์ลส์ เขาอยู่ทีมรปภ.
มีใครอีกไหมที่คุณระบุตัวได้
เท่าที่เห็นก็ไม่มีครับ
แล้วผู้ชายคนนี้ที่ใส่หมวกล่ะ
เราไม่เห็นหน้าเขา
คุณเฮนสลีย์ ดูเหมือนเราไม่เห็นหน้าผู้ชายคนนี้ได้เลย
แต่จากชุดและการกระทําของเขา คุณคิดว่าชายคนนี้ทํางานที่โรงแรมไหม
ไม่ พนักงานทุกคนของเรา ใส่เครื่องแบบตลอดเวลา
คุณมีรปภ.นอกเครื่องแบบปลอมตัวเป็นแขกไหม
ไม่มีครับ
รปภ.ของเราอยู่ประจําตําแหน่ง และทุกคนสวมเสื้อเบลเซอร์ที่มีป้ายชื่อ
เข้าใจละ ถ้าผู้ชายคนนี้ไม่ใช่พนักงานโรงแรม
คุณคิดว่าเขาทําอะไรอยู่ในวิดีโอนี้ครับ
ขอค้านครับ ถามให้คาดเดา
คุณเฮนสลีย์เป็นผู้จัดการโรงแรมโรสเวลต์
มานานกว่า 13 ปีแล้ว
ก่อนหน้านั้นเขาทํางานแผนกต้อนรับ และรักษาความปลอดภัยนานกว่าสิบปี
เขารู้จักล็อบบี้นั้นดีกว่าใคร
ผมคิดว่าเขามีคุณสมบัติเกินพอ ที่จะแสดงความเห็นตามวิชาชีพ
เกี่ยวกับสิ่งที่เขาเห็นในวิดีโอนี้
ศาลอนุญาต ตอบคําถามค่ะคุณเฮนสลีย์
ในความเห็นตามวิชาชีพของผม ผมคิดว่าผู้ชายคนนี้กําลังตามเธออยู่
เขารอเธออยู่ก่อนเธอจะมาถึง
เขารู้ว่ากล้องอยู่ไหนและรู้วิธีปิดบังใบหน้าเขา
จากนั้นพอเธอกลับลงมา เขาก็ตามเธอออกไป
ดูออกเลยว่าพออยู่ดีๆ เธอหันกลับไปที่แผนกต้อนรับ
เขาก็ไม่ทันตั้งตัวและต้องเปลี่ยนท่าที
เขาเป็นชายลึกลับทีเดียว
คุณกําลังบอกเราว่า
คุณเดย์ตันไปถึงโรงแรมของคุณ
ที่ชายลึกลับคนนี้กําลังรอเธออยู่
จากนั้นเขาตามเธอออกไป แล้วไม่กี่ชั่วโมงต่อมา เธอก็ตายเหรอ
ขอค้านครับ นอกขอบเขตสิ่งที่พยานรู้
รับคําค้าน
หมดคําถามครับท่าน
เชิญซักพยานได้ คุณฟอร์ไซธ์
แค่คําถามเดียวครับท่าน
คุณเฮนสลีย์ ถ้าไม่ใช้ความเห็นตามวิชาชีพของคุณ
ความจริงก็คือคุณไม่รู้เลยว่า ผู้ชายคนนี้เป็นใครหรือเขาทําอะไรอยู่
ถูกไหมครับ
ถูก แน่นอน
ขอบคุณ หมดคําถามครับ
เชิญพยานลงได้
ได้ผลแน่ เห็นๆ เลย
ให้ฉันไปเอารถมินิหรือจะเดิน
ไม่ เดินกันเถอะ ทรมานเข่าน้อยกว่า
ใช่ คุณนั่นแหละ คุณได้ดูวิดีโอรึเปล่า
หรือแค่โยนลงบนกองความผิดพลาด ในหน้าที่ทั้งหลายของคุณ
มันไม่เกี่ยวข้อง
อ๋อ ไม่เกี่ยวเลย
รู้ไหมว่าอะไรเกี่ยว บอกผมไง ผมจะได้เตรียมตัว
คุณไม่น่ายอมให้ไอ้เวรนั่นยื่นเป็นหลักฐานได้
สิ่งเดียวที่ผมอาจจะผิดคือดูเหมือนประพฤติมิชอบ
ฟังนะ ผมไม่สนว่า คุณคิดว่าอะไรเกี่ยวหรือไม่เกี่ยว
อย่าปิดบังอะไรจากผมเด็ดขาด
เขาเหงื่อแตกแล้ว
ขอโทษละกันบิล
คนไหนล่ะ
ขอเวลาฉันเก็บของพวกนี้แป๊บเดียว
แล้วเราจะเตรียมตัว สําหรับคําให้การของเดมาร์โคกัน
- จะกินอะไรกันดี - ตายแล้ว
ฉันลืมไปสนิทเลย
คงต้องกินร้านพิซซ่าแถวนี้เอา และฉันไม่อยากฟังคุณบ่น
ทายซิว่าใครไม่ได้ไปเดินเล่นตอนเย็น
ทําไมลูกๆ ต้องรับกรรมแทนตลอดเลย
มิคกี้ ฉันไม่ไหวแล้ว ฉันทําทุกอย่างตัวคนเดียวไม่ได้
- ลอร์น่า ผม... - ไม่ ฟังฉันก่อน
เราต้องการคนช่วย และไม่ใช่เด็กฝึกงาน ฉันหมายถึงคนช่วยจริงๆ
- ลอร์น่า หยุดก่อน - มีใครอยากกินติ่นไท่ฟงไหม
เห็นไหม สมปรารถนาแล้ว พบกับผู้จัดการออฟฟิศคนใหม่ของเรา
อิซซี่ ตายแล้ว ดีใจกับเธอจังเลย
และกับฉันด้วย
มีคําร้องสองชุดอยู่บนโต๊ะฉัน ต้องยื่นตั้งแต่เมื่อวาน
พอเราทั้งคู่ได้ขึ้นเงินเดือน ก็มีแต่เงินไหลออก
เราต้องหาเงินกลับเข้ามา
มาโทรหาพวกเบี้ยวหนี้ จี้ให้จ่ายมาซะ เริ่มเก็บเงินได้
ตามที่คาดไว้ ฉันเข้าถึงตัวเดมาร์โคไม่ได้
พวกเขาส่งทนายความประจําสํานักงานมาแทน
พวกเขารับหมายศาลแทนเดมาร์โคเหรอ
ใช่ แต่เขาจะโผล่มาจริงรึเปล่าก็ไม่รู้
แล้วทริน่าล่ะ
ฉันเสนอจะพาเธอไปอยู่ที่กบดานของโร้ดเซนต์ส
แต่เธออยากอยู่กับเคนดัล
ข่าวร้ายคือเธอจะไม่เอาคอขึ้นเขียง เพื่อเราหรือกลอรี่
ที่จริงนะ เธอจะไม่ให้การอีก จนกว่าเดมาร์โคจะถูกจับ
ซึ่งแปลว่าเราต้องลากเขามาให้ได้ด้วยวิธีอื่น
เออ มีอีกอย่างที่คาใจฉันอยู่
ทริน่ายอมรับแล้ว
ว่าเดมาร์โคกดดันให้เธอให้การเท็จ
แต่ฟังนี่นะ
ไม่ได้มีแค่เขาคนเดียว
ฉันคิดว่าอาจจะเป็นบิชอป เลยเอารูปให้ดู เธอบอกว่าไม่ใช่เขา
เธอบอกว่าผู้ชายคนนี้ไม่พูดอะไรสักคํา
และเขาดูไม่เหมือนตํารวจคนอื่นที่เธอเคยเห็น
งั้นเดมาร์โคไปเกลือกกลั้วกับใคร
ยาเสพติดทําเงินได้เยอะ ทําให้คนทุจริตได้
เดมาร์โคก็ทุจริตขั้นสุดแล้ว
ยิ่งเป็นเหตุผลให้เราต้องเตรียม รับมือกับคําให้การของเขา
เผื่อจะเกิดขึ้นจริงๆ
ผมเห็นด้วย แต่พักกันก่อนเถอะ วันนี้เป็นวันที่ดี
ดีมากๆ
เห็นด้วยค่ะ
แด่อิซซี่ ที่สอนฉันว่า 24 ชั่วโมง
ก็เพียงพอแล้วที่จะคิดถึงใครสักคนได้
และแด่คนที่เราเสียไประหว่างทาง
เชียรส์
- เชียรส์ - เชียรส์
เดินต่อไป
เดินหน้าต่อไปทุกคน เดินต่อไป
ขึ้นรถไป
หมอบลงไป
คุกเข่าลง
ตามองพื้น
(สร้างจากนวนิยายของไมเคิล คอนเนลลี่)
คําบรรยายโดย อรภาริน อ่อนกอ